techiaith/cofnodycynulliad_en-cy huggingface dataset:
English: Well, thank you for that answer, Cabinet Minister. I asked the question because it appears that, after many years of this institution, we are now relatively poorer than we were at the start of devolution. Why, after billions of pounds of so-called European structural funding, do we find ourselves in such a position? Surely, it is time to address this situation with fundamentally different solutions than those applied before. It is time for Wales to turn away from an economy dominated by the public sector to one that is a dynamic industrial powerhouse that competes with the best in the world. We have the resources, skills, hard-working, industrious population, to make this happen. I know the Cabinet Secretary possesses those very same attributes, so will he apply them to drive this new industrial revolution in Wales and put a stop to this endless cycle of poverty?
Welsh: Wel, diolch am eich ateb, Gweinidog y Cabinet. Gofynnais y cwestiwn gan yr ymddengys ein bod, wedi blynyddoedd lawer o'r sefydliad hwn, yn gymharol dlotach bellach nag yr oeddem ar ddechrau datganoli. Pam, ar ôl biliynau o bunnoedd o'r hyn a elwir yn ariannu strwythurol Ewropeaidd, ein bod mewn sefyllfa o'r fath? Yn sicr, mae'n bryd mynd i'r afael â'r sefyllfa hon gydag atebion cwbl wahanol i'r rhai a ddefnyddiwyd o'r blaen. Mae'n bryd i Gymru droi oddi wrth economi sy'n cael ei dominyddu gan y sector cyhoeddus ac at un sy'n bwerdy diwydiannol dynamig sy'n cystadlu gyda'r gorau yn y byd. Mae gennym yr adnoddau, y sgiliau, a phoblogaeth weithgar, ddiwyd i sicrhau bod hyn yn digwydd. Gwn fod Ysgrifennydd y Cabinet yn meddu ar y priodoleddau hynny, felly a wnaiff eu defnyddio i lywio'r chwyldro diwydiannol newydd hwn yng Nghymru ac i roi terfyn ar y cylch diddiwedd hwn o dlodi?
English: Can I thank the Member for his question, the keen interest he shows in this area, and the passion with which he speaks about the need to grow wealth in the aggregate as well as at a community level, making sure that we spread prosperity more evenly across Wales? In terms of activities since devolution, Wales has had the fifth highest increase in gross value added per head compared to the 12 UK countries and English regions. We've seen a record number of people entering into work, unemployment is consistently at a very low rate, and we've seen the number of business births now rise to record levels. We know that there are almost - we're just about touching on 100,000 businesses that are headquartered in Wales. But what we wish to see take place in the coming years is a move towards strengthening regional economies in Wales so that we can decentralise and deconcentrate investment. For that reason, I'm reshaping my department so that we have strong regional units that can work with the city regions, and with the growth region, and with local authorities on a regional footprint, to assess what the key sectoral strengths are across Wales, and then to hone in, develop them, and, during the fourth industrial revolution, make sure that people are skilled and make sure that businesses are futureproofed in order to create a higher-value economy, one that benefits the whole of Wales.
Welsh: A gaf fi ddiolch i'r Aelod am ei gwestiwn, y diddordeb brwd y mae'n ei ddangos yn y maes hwn, a'i angerdd wrth siarad am yr angen i dyfu cyfoeth yn ei grynswth yn ogystal ag ar lefel gymunedol, gan wneud yn siŵr ein bod yn lledaenu ffyniant yn fwy cyfartal ar draws Cymru? O ran gweithgareddau ers datganoli, Cymru sydd wedi gweld y cynnydd mwyaf ond pedwar mewn gwerth ychwanegol gros y pen o gymharu â 12 rhanbarth a gwlad y DU. Rydym wedi gweld y nifer uchaf erioed o bobl yn cael gwaith, mae diweithdra ar gyfradd isel iawn yn gyson, ac rydym bellach wedi gweld nifer y busnesau newydd yn codi i'r lefelau uchaf erioed. Rydym yn gwybod bod bron - rydym bron â chyrraedd 100,000 o fusnesau sydd â'u pencadlysoedd yng Nghymru. Ond yn y blynyddoedd sydd i ddod rydym am weld symudiad tuag at gryfhau economïau rhanbarthol yng Nghymru er mwyn inni allu datganoli a datgrynhoi buddsoddiad. Am y rheswm hwnnw, rwy'n ail-lunio fy adran fel bod gennym unedau rhanbarthol cryf sy'n gallu gweithio gyda'r dinas-ranbarthau, a chyda'r ardal dwf, a chydag awdurdodau lleol ar ôl troed rhanbarthol, er mwyn asesu beth yw'r cryfderau sectoraidd allweddol ar draws Cymru, ac yna mireinio, eu datblygu, ac yn ystod y pedwerydd chwyldro diwydiannol, sicrhau bod sgiliau gan bobl a gwneud yn siŵr fod busnesau yn cael eu diogelu ar gyfer y dyfodol er mwyn creu economi gwerth uwch, un sydd o fudd i Gymru gyfan.
English: Cabinet Secretary, one of the best ways out of poverty is through work, and that means creating an efficient integrated transport network to allow people, particularly young people, to access jobs within a reasonable distance of their homes. However, the cost of fares can often be a deterrent to young people being able to access jobs. Given that the Welsh Government's mytravelpass scheme, offering young people a third off bus fares, ended in March this year, what plan does the Cabinet Secretary have to assist young jobseekers with their transport costs when looking for work across Wales? Thank you.
Welsh: Ysgrifennydd y Cabinet, un o'r ffyrdd gorau o godi allan o dlodi yw drwy waith, ac mae hynny'n golygu creu rhwydwaith trafnidiaeth integredig effeithlon i ganiatáu i bobl, yn enwedig pobl ifanc, allu cyrraedd swyddi o fewn pellter rhesymol i'w cartrefi. Fodd bynnag, gall cost tocynnau fod yn rhwystr yn aml i bobl ifanc rhag gallu cyrraedd swyddi. O ystyried bod cynllun fyngherdynteithio Llywodraeth Cymru, a oedd yn cynnig gostyngiad o draean oddi ar bris tocynnau bws i bobl ifanc, wedi dod i ben ym mis Mawrth eleni, pa gynllun sydd gan Ysgrifennydd y Cabinet i helpu pobl ifanc sy'n chwilio am waith gyda'u costau trafnidiaeth wrth chwilio am waith ar draws Cymru? Diolch.
English: Cabinet Secretary, I'm sure you'd agree with me that the recent announcement by CAF of the 200 to 300 jobs in Newport - quality jobs building the trains of the future to help take that integrated transport system forward - is very valuable, and I'd be very interested to know how we can capitalise on that investment by attracting further investment and, indeed, making sure that local suppliers and local firms benefit from this very welcome development.
Welsh: Ysgrifennydd y Cabinet, rwy'n siŵr y byddech yn cytuno bod y cyhoeddiad diweddar gan y Fframwaith Arfarnu Cyffredin parthed y 200 i 300 o swyddi yng Nghasnewydd - swyddi o ansawdd yn adeiladu trenau'r dyfodol i helpu i ddatblygu'r system drafnidiaeth integredig - yn werthfawr iawn, a byddai'n dda iawn gennyf wybod sut y gallwn fanteisio ar y buddsoddiad hwnnw drwy ddenu buddsoddiad pellach ac yn wir, sicrhau bod cyflenwyr lleol a chwmnïau lleol yn elwa o'r datblygiad hwn sydd i'w groesawu'n fawr.
English: Can I thank John Griffiths for his question? I know that he's warmly welcomed the announcement by CAF of £30 million in his constituency, which will lead to the establishment of a fairly major manufacturing facility, employing 300 people. It's worth saying that we managed to beat more than 100 locations around the world to secure this investment for Wales, once again stepping up and beating our competitors around the planet. Now, the facility will enable the company to assemble, test and commission new vehicles in Wales. It will have the capacity to undertake future manufacturing projects, as well as maintenance and servicing activities. When you align that to the development of the metro and investment in the next franchise, I think there are huge opportunities for us to grow a skills base in this particular sector that will maintain people in employment for a generation.
Welsh: A gaf fi ddiolch i John Griffiths am ei gwestiwn? Rwy'n gwybod ei fod yn croesawu'r cyhoeddiad gan y Fframwaith Arfarnu Cyffredin o £30 miliwn yn ei etholaeth, a fydd yn arwain at sefydlu cyfleuster gweithgynhyrchu go fawr, a fydd yn cyflogi 300 o bobl. Mae'n werth dweud ein bod wedi llwyddo i guro mwy na 100 o leoliadau ar draws y byd i sicrhau'r buddsoddiad hwn i Gymru, gan gamu ymlaen unwaith eto a churo ein cystadleuwyr o amgylch y blaned. Nawr, bydd y cyfleuster yn galluogi'r cwmni i gydosod, profi a chomisiynu cerbydau newydd yng Nghymru. Bydd ganddo'r gallu i gyflawni prosiectau gweithgynhyrchu yn y dyfodol, yn ogystal â gweithgareddau cynnal a chadw a gwasanaethu. Pan fyddwch yn gosod hynny ochr yn ochr â datblygiad y metro a'r buddsoddiad yn y fasnachfraint nesaf, rwy'n credu bod yna gyfleoedd enfawr i ni dyfu sylfaen sgiliau yn y sector hwn a fydd yn cadw pobl mewn gwaith am genhedlaeth.
English: Yes. Tomorrow, we will publish 'Our Valleys, Our Future', building on the work of the Valleys taskforce chaired by my colleague Alun Davies. In addition to this, we'll continue to invest in skills, in infrastructure and in the right business environment for companies to flourish.
Welsh: Gwnaf. Yfory, byddwn yn cyhoeddi 'Ein Cymoedd, Ein Dyfodol', gan adeiladu ar waith tasglu'r Cymoedd a gaiff ei gadeirio gan fy nghyd-Aelod Alun Davies. Yn ogystal â hyn, byddwn yn parhau i fuddsoddi mewn sgiliau, mewn seilwaith ac yn yr amgylchedd busnes cywir i gwmnïau allu ffynnu ynddo.
English: Cabinet Secretary, the proposals put forward by the Department for Work and Pensions over the future of their estate in Wales will see a relocation of some 200 skilled staff out of Cwmbran town centre. Not only would this have a devastating impact on the local economy in Cwmbran, but would pose enormous difficulties for staff with caring responsibilities who are unable to travel to the location that's been proposed, which is the Treforest area. The fact that that location has been chosen suggests that the DWP have little or no understanding of the geography of Wales. I know that the Minister for Skills and Science, Julie James, who's been incredibly helpful, was meeting with the UK Minister last Thursday, and I'd be grateful if, as a Government, you could provide an update to Members. But can I also ask you for your assurances, Cabinet Secretary, that you will do all you can personally to work with Julie James to represent the staff affected by these proposals, which will have a devastating impact on one of the poorest parts of Wales?
Welsh: Ysgrifennydd y Cabinet, bydd y cynigion a gyflwynwyd gan yr Adran Gwaith a Phensiynau ynghylch dyfodol eu hystâd yng Nghymru yn golygu adleoli tua 200 o staff medrus allan o ganol tref Cwmbrân. Byddai hyn nid yn unig yn cael effaith ddinistriol ar yr economi leol yng Nghwmbrân, ond byddai'n creu anawsterau enfawr i staff â chyfrifoldebau gofalu nad ydynt yn gallu teithio i'r lleoliad arfaethedig, sef ardal Trefforest. Mae'r ffaith fod y lleoliad hwnnw wedi cael ei ddewis yn awgrymu nad oes gan yr Adran Gwaith a Phensiynau fawr ddim dealltwriaeth o ddaearyddiaeth Cymru. Gwn fod y Gweinidog Sgiliau a Gwyddoniaeth, Julie James, sydd wedi bod o gymorth mawr, wedi cyfarfod â Gweinidog y DU ddydd Iau diwethaf, a byddwn yn ddiolchgar pe gallech chi, fel Llywodraeth, roi'r wybodaeth ddiweddaraf i'r Aelodau. Ond a gaf fi hefyd ofyn i chi roi sicrwydd, Ysgrifennydd y Cabinet, y byddwch yn gwneud popeth yn eich gallu yn bersonol i weithio gyda Julie James i gynrychioli'r staff yr effeithir arnynt gan y cynigion hyn, a fydd yn cael effaith ddinistriol ar un o rannau tlotaf Cymru?
English: The Member is absolutely right, and I'll just reiterate our strong disappointment that the DWP did not consult with Welsh Government ahead of the decision being made, without any alternative solutions being considered. And I know that the Minister has now met with the UK Government Minister, and I'm sure will be providing a written update to Members in the coming days on the discussions that took place and the further activity that will now be undertaken. And I can assure the Member as well that if any workers take redundancy, then we will offer ReAct as a means of ensuring that people can get back into work without a lengthy period of unemployment. It's absolutely crucial that anyone affected by this who is left without work does not stay in unemployment for a long period of time, and we will help in every way possible.
Welsh: Mae'r Aelod yn llygad ei lle, a hoffwn ailadrodd ein siom fawr na lwyddodd yr Adran Gwaith a Phensiynau i ymgynghori â Llywodraeth Cymru cyn i'r penderfyniad gael ei wneud, heb i unrhyw atebion eraill gael eu hystyried. A gwn fod y Gweinidog yn awr wedi cyfarfod â Gweinidog Llywodraeth y DU, ac rwy'n siŵr y bydd yn darparu diweddariad ysgrifenedig i'r Aelodau yn y dyddiau nesaf ar y trafodaethau a gynhaliwyd a'r gwaith pellach a wneir yn awr. A gallaf sicrhau'r Aelod yn ogystal, os bydd unrhyw weithwyr yn cael eu diswyddo, yna byddwn yn cynnig ReAct fel ffordd o sicrhau bod pobl yn gallu dychwelyd i waith heb gyfnod hir o ddiweithdra. Mae'n gwbl hanfodol nad oes unrhyw un yr effeithir arnynt gan hyn, sy'n cael eu gadael heb waith, yn aros yn ddi-waith am gyfnod hir o amser, a byddwn yn helpu ym mhob ffordd bosibl.
English: Minister, you just said that the strategy will be unveiled tomorrow. The Minister, Alun Davies, made a statement last week. I did press him on his statement to try and explain what the hubs economically are going to achieve. He talked that there would be six hubs. One of those six is the automotive enterprise park - call it what you will - in Blaenau Gwent that has been allocated £100 million over 10 years. He was unable to give any information at all; I'm not sure whether that was because he didn't know what they were going to do, or whether he was just being guarded because, obviously, there was so much focus on the Circuit of Wales concept that, obviously, sits in his constituency. I'd be grateful from your perspective if you could enlighten me as to exactly how these hubs will operate. Will they be merely just small enterprise zones? Will they be themed? Geographically, where will they be located? And what budget lines are going to be allocated to them? Given that we know £100 million has been allocated to the one in Blaenau Gwent, are we talking similar sorts of moneys for the other hubs that will be dotted around the rest of the Valleys as part of the strategy?
Welsh: Gweinidog, rydych newydd ddweud y bydd y strategaeth yn cael ei chyhoeddi yfory. Gwnaeth y Gweinidog, Alun Davies, ddatganiad yr wythnos ddiwethaf. Fe bwysais arno yn ystod ei ddatganiad i geisio egluro beth y bydd y canolfannau yn ei gyflawni'n economaidd. Dywedodd y byddai yna chwech o ganolfannau. Un o'r chwech yw'r parc menter modurol - beth bynnag y mynnwch ei alw - ym Mlaenau Gwent y dyfarnwyd £100 miliwn iddo dros 10 mlynedd. Ni allodd roi unrhyw wybodaeth o gwbl; nid wyf yn siŵr ai'r rheswm am hynny oedd nad oedd yn gwybod beth roeddent yn bwriadu ei wneud, neu a oedd yn bod yn ofalus oherwydd, yn amlwg, roedd cymaint o ffocws ar gysyniad Cylchffordd Cymru sydd yn ei etholaeth, wrth gwrs. Byddwn yn ddiolchgar o'ch safbwynt chi pe gallech fy ngoleuo ynglŷn â sut yn union y bydd y canolfannau hyn yn gweithredu. Ai ardaloedd menter bach yn unig fydd y rhain? A fydd themâu iddynt? Ble fyddant yn ddaearyddol? A pha linellau cyllideb a ddyrennir iddynt? O gofio ein bod yn gwybod bod £100 miliwn wedi'i ddyrannu i'r un ym Mlaenau Gwent, a ydym yn sôn am arian tebyg i'r canolfannau eraill a fydd wedi'u gwasgaru o amgylch gweddill y Cymoedd yn rhan o'r strategaeth?
English: Can I thank Andrew R.T. Davies for his questions? Very important points were raised - the need to ensure that hubs operate in a way that generates sustainable growth. I envisage the hubs developing as opportunities for clustering and agglomeration in certain specialisms. So, it may be, for example, in Ebbw Vale, automotive. It may be, in another hub, based on house building. So, my view is that the hubs have the potential to become recognisable clusters of specialisms that, again, can enable skills partnerships across the Valleys region to home in on opportunities that are emerging through the pipeline of interests that we already have, and the pipeline of interests that we already have will lead funding to be delivered on an on-demand basis. So, any funding requirements will be drawn down from my department, and potentially other departments, if it crosses subject boundaries. In terms of the further detail that the Member requests, this is something that Alun Davies will be revealing tomorrow, but the aim of the clusters, the aim of the hubs, is to make sure that there is a concentration of activity in certain areas based on emerging economic and manufacturing trends and to take advantage of the theme of better jobs closer to home, offering people access into work and then career progression in areas of economic activity where we know there is a sustainable future.
Welsh: A gaf fi ddiolch i Andrew R.T. Davies am ei gwestiynau? Cododd bwyntiau pwysig iawn - yr angen i sicrhau bod canolfannau'n gweithredu mewn ffordd sy'n cynhyrchu twf cynaliadwy. Rwy'n rhagweld y bydd y canolfannau'n datblygu fel cyfleoedd i glystyru a chrynhoi mewn meysydd arbenigol penodol. Er enghraifft felly, mae'n bosibl y bydd yn fodurol yng Nglynebwy. Mewn canolfan arall, gall fod yn seiliedig ar adeiladu tai. Felly, yn fy marn i, mae gan y canolfannau botensial i fod yn glystyrau cyfarwydd o arbenigeddau, unwaith eto, a all alluogi partneriaethau sgiliau ar draws rhanbarth y Cymoedd i ganolbwyntio ar gyfleoedd sy'n dod i'r amlwg drwy'r ffrwd o fuddiannau sydd gennym eisoes, a bydd y ffrwd o fuddiannau sydd gennym eisoes yn arwain at ddarparu cyllid yn ôl y galw. Felly, bydd unrhyw ofynion cyllido yn dod o fy adran, ac adrannau eraill o bosibl, os yw'n croesi ffiniau pynciau. O ran y manylion pellach y mae'r Aelod yn gofyn amdanynt, mae hyn yn rhywbeth y bydd Alun Davies yn ei ddatgelu yfory, ond nod y clystyrau, nod y canolfannau, yw sicrhau bod crynodiad o weithgaredd mewn rhai ardaloedd yn seiliedig ar dueddiadau economaidd a gweithgynhyrchu sy'n dod i'r amlwg ac i fanteisio ar thema swyddi gwell yn nes at adref, gan gynnig mynediad at waith i bobl a chyfle i gamu ymlaen yn eu gyrfa mewn meysydd gweithgarwch economaidd lle y gwyddom fod yna ddyfodol cynaliadwy.
English: Yes. Can I thank the Member for this question? It's very exciting. We are currently running a procurement exercise on Sell2Wales to appoint a contractor to complete a feasibility study on the football museum. The study is set to commence around the end of August and will be completed within six months.
Welsh: Gwnaf. A gaf fi ddiolch i'r Aelod am y cwestiwn hwn? Mae'n gyffrous iawn. Ar hyn o bryd rydym yn cynnal ymarfer caffael ar GwerthwchiGymru i benodi contractwr i gwblhau astudiaeth ddichonoldeb ar yr amgueddfa bêl-droed. Bydd yr astudiaeth yn cychwyn tua diwedd mis Awst a bydd wedi'i chwblhau o fewn chwe mis.
English: Well, thank you for your answer, and I welcome, obviously, the commissioning of this study as a consequence of an agreement between the Government and Plaid Cymru, of course. But some people are asking the question of whether there's a slight change in direction here because the original commitment was to look into a football museum located in the north, whereas the feasibility study looks at a more general sporting museum, which, potentially, could be anywhere in Wales. Now, some people are worried that north-east Wales might lose out.
Welsh: Wel, diolch i chi am eich ateb, ac rwy'n amlwg yn croesawu'r ffaith fod yr astudiaeth hon yn cael ei chomisiynu o ganlyniad i gytundeb rhwng y Llywodraeth a Phlaid Cymru, wrth gwrs. Ond mae rhai pobl yn gofyn tybed a oes newid bach wedi bod yn y cyfeiriad yma oherwydd yr ymrwymiad gwreiddiol oedd i edrych ar leoli amgueddfa bêl-droed yn y gogledd, ond mae'r astudiaeth ddichonoldeb yn edrych ar amgueddfa chwaraeon fwy cyffredinol, a allai fod yn unrhyw le yng Nghymru o bosibl. Nawr, mae rhai pobl yn poeni y gallai gogledd-ddwyrain Cymru fod ar eu colled.
English: Okay. Can I just assure the Member that the specification does state that the preferred location is in Wrexham or elsewhere in north Wales? I think it's well recognised that north Wales would do well to have a sports museum or a football museum - a specialist football museum. It could potentially complement the football museum that exists in Manchester. Given that it's a live procurement, there's a limited amount that I can say on this, but we have honoured the agreement that we reached, and I'm excited about this piece of work. I think it could produce a very, very enticing idea that we would be keen to deliver, provided the feasibility study makes it an affordable one.
Welsh: Iawn. A gaf fi sicrhau'r Aelod fod y fanyleb yn nodi mai'r lleoliad a ffafrir yw Wrecsam neu rywle arall yng ngogledd Cymru? Rwy'n credu bod y ffaith y byddai Gogledd Cymru yn elwa o gael amgueddfa chwaraeon neu amgueddfa bêl-droed - amgueddfa bêl-droed arbenigol - wedi'i chydnabod. Gallai ategu'r amgueddfa bêl-droed ym Manceinion o bosibl. O ystyried ei fod yn destun caffael sydd ar y gweill ar hyn o bryd, ni allaf ddweud llawer ynglŷn â hyn, ond rydym wedi anrhydeddu'r cytundeb rhyngom, ac rwy'n llawn o gyffro ynglŷn â'r gwaith. Rwy'n credu y gallai gynhyrchu syniad deniadol iawn y byddem yn awyddus i'w gyflawni, ar yr amod fod yr astudiaeth ddichonoldeb yn ei wneud yn un fforddiadwy.
English: On a similar theme, I've also had similar concerns raised with me regarding the feasibility study - the procurement document you refer to - which does, I'm told, talk of there being a sports museum in Wales, so I'm reassured by your comments. But do you agree that it is important that what comes out of this ensures that the north-east is recognised for its pioneering role in promoting what's become, for many, the national sport - some might argue it's rugby union but, for many others, it's football - recognising that this club started in 1872, that it's where the first international match was played in Wales, where the Football Association of Wales was formed, and that it's home, of course, to one of the world's oldest football clubs?
Welsh: Ar thema debyg, mynegwyd pryderon tebyg wrthyf hefyd ynglŷn â'r astudiaeth ddichonoldeb - y ddogfen gaffael y cyfeiriwch ati - sydd, yn ôl y sôn, yn sôn am amgueddfa chwaraeon yng Nghymru, felly mae eich sylwadau'n tawelu fy meddwl. Ond a ydych yn cytuno ei bod yn bwysig fod yr hyn a ddaw o'r astudiaeth yn sicrhau bod ardal y gogledd-ddwyrain yn cael ei chydnabod am ei rôl arloesol yn hyrwyddo camp sydd wedi datblygu, i lawer o bobl, i fod yn gamp genedlaethol - gallai rhai ddadlau mai rygbi'r undeb yw'r gamp genedlaethol, ond i lawer o bobl eraill, pêl-droed yw hi - gan gydnabod bod y clwb hwn wedi cychwyn ym 1872, mai dyma ble y chwaraewyd y gêm ryngwladol gyntaf yng Nghymru, lle y cafodd Cymdeithas Bêl-droed Cymru ei ffurfio, a'i fod yn gartref, wrth gwrs, i un o glybiau pêl-droed hynaf y byd?